### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Kulturudvalget af 17. juni 2020.

### Resumé

Covid-19 nedlukningen har betydet, at forenings- og fritidslivet for en længere periode har og har haft lukket ned for sine almindelige aktiviteter. Det betyder, at foreningerne i 2020 oplever en væsentlig aktivitetsnedgang og økonomiske tab og udfordringer.

Med henblik på at reducere foreningernes økonomiske udfordringer og sikre, at Covid-19 nedlukningen ikke får negative konsekvenser for foreningernes tilskud fra [adresse], foreslås det, at Aarhus Byråd vedtager den vedlagte initiativpakke på sports- og fritidsområdet.

Ved at dispensere fra de normale regler og tildelingskriterier skal pakken sikre, at alle afsatte budgetter for 2020 på de forskellige tilskudsområder fortsat udbetales, uanset at der sker et fald i aktivitetsniveau. Ligeledes skal initiativerne sikre, at foreninger og faciliteter ikke bliver negativt påvirket i kommende år af den aktivitetsnedgang, de forventes at få i 2020.

### Indstilling

Det indstilles

At 1) Byrådet godkender Covid-19 initiativpakken (som beskrevet i bilag 1) på sports- og fritidsområdet.

### Sagens forløb

26-05-2020 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 02-06-2020 Magistraten

Fremsendes til [adresse] med bemærkning, at Magistraten i mødet den 2. juni 2020 anbefaler, at byrådet tiltræder Magistratsafdelingen for Kultur og Borgerservices indstilling af 26. maj 2020.

Janni Olesen deltog ikke i sagens behandling.

 10-06-2020 [adresse]
Fremsendes til Kulturudvalget til behandling i henhold til beslutning i byrådets møde den 10. juni 2020.
 17-06-2020 Kulturudvalget

Svenning Skov, Alex Toft, Elias Jørgensen, Curt Hermansen, Randi Kristiansen og Kasper Berg kunne tiltræde indstillingen i overensstemmelse med Magistratens anbefaling.

Richard Simonsen var forhindret i at deltage i udvalgets behandling af sagen.

 24-06-2020 [adresse]
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Kulturudvalget af 17. juni 2020.